Folketing
2006-05-23

Der skal bare være åbenhed. Det er ikke i sig selv et problem, at Greenpeace eller forbrugerorganisationer eller virksomhedsrepræsentanter for den sags skyld deltager i det lovforberedende arbejde. Det har vi ikke noget imod. Men det er naturligvis en forudsætning, at der er åbenhed omkring det og åbenhed omkring den tilknytning, de har til en organisation eller en virksomhed. Så samlet set kan Socialdemokraterne ikke støtte det her forslag, men vi vil i stedet for arbejde for åbenhed ved at tage registreringen af lobbyisterne med i vores forslag til en beretning i Europaudvalget, som vi håber Enhedslisten også kan være med til. I Europaudvalget skal vi skrive en beretning – bl.a. i forbindelse med tænkepausen – som skal drøftes i næste uge, og vi mener faktisk, at det her med registrering af lobbyister ligger helt på linje med vores forslag om åbne møder i Europaudvalget, så borgerne kan få et indblik i, hvad det er for nogle drøftelser, der foregår på EU-plan. (Kort bemærkning).